62014TO0495(02)_INF
Rješenje Općeg suda (prvo prošireno vijeće) od 17. prosinca 2021. – Theodorakis i Theodoraki/Vijeće
(predmet T-495/14)
„Izvanugovorna odgovornost – Ekonomska i monetarna politika – Program potpore stabilnosti Cipra – Izjave Euroskupine od 16. i 25. ožujka 2013. u pogledu Cipra – Izjava predsjednika Euroskupine od 21. ožujka 2013. u pogledu Cipra – Pogrešno navođenje tuženika – Očita nedopuštenost”
1.
Sudski postupak – Akt kojim se pokreće postupak – Formalni zahtjevi – Identifikacija tuženika – Navođenje kao tuženika osobe koja nije donositelj pobijanog akta, a da pritom tužitelj nije pogriješio – Nedopuštenost – Granice – Elementi koji omogućuju da se nedvojbeno utvrdi tuženik – Nepostojanje – Obveza Općeg suda da utvrdi tuženika – Nepostojanje – Pogrešno tumačenje svojstva tuženika od strane tužitelja
(čl. 268. UFEU-a; Statut Suda, čl. 21.; Poslovnik Općeg suda (1991.), čl. 44. st. 1. t. (b))
(t. 47.-49., 52., 54., 56.-60.)
2.
Tužba za naknadu štete – Predmet – Zahtjev za naknadu štete koju je prouzročila Euroskupina – Međuvladino tijelo neformalne prirode – Nepostojanje vlastitih nadležnosti – Nepostojanje svojstva tijela, ureda ili agencije Unije – Nedopuštenost
(čl. 3. i čl. 13. st. 1. UEU-a; čl. 119. st. 2., čl. 137., čl. 268. i čl. 340. st. 2. UFEU-a; Protokol br. 14 priložen uz UEU i UFEU, čl. 1.)
(t. 77.-88.)
Predmet
Zahtjev na temelju članka 268. UFEU-a kojim se traži naknade štete koju su tužitelji navodno pretrpjeli zbog izjava Euroskupine od 16. i 25. ožujka 2013. i izjave predsjednika Euroskupine od 21. ožujka 2013.
Izreka
1.
Tužba se odbacuje kao očito nedopuštena.
2.
Georgiosu Theodorakisu i Mariji Theodoraki nalaže se snošenje vlastitih troškova, kao i troškova Vijeća Europske unije.
3.
Europska komisija snosit će vlastite troškove.